《送史应之给事使汴 其一》
明代·余继登

暂辍明光草，遥分大国桐。双旌来日下，四牡向天中。

宝剑含秋水，金函耀彩虹。梁园如有赋，枚叔未为工。

作者简介：（1544—1600）明河间府交河人，字世用，号云衢。万历五年进士。授检讨，与修《会典》。二十六年以礼部侍郎摄部事，请停一切诛求开采之害民者，又请罢矿税中官，皆不纳，郁郁成疾。著有《典故纪闻》、《淡然轩集》。